nibzard/narodne-novine-full-text-markdown huggingface dataset:
## Rješenje o odobrenju izmjene prospekta i statuta otvorenog investicijskog fonda Društvu za upravljanje investicijskim fondovima Kaptol investicijsko društvo d.o.o. Zagreb

### NN 18/1999 (19.2.1999.), Rješenje o odobrenju izmjene prospekta i statuta otvorenog investicijskog fonda Društvu za upravljanje investicijskim fondovima Kaptol investicijsko društvo d.o.o. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 3., 4., 27., 29., 30. Zakona o investicijskim fondovima ("Narodne
novine" br. 107/95) i odredbi članka 12. stavak 1. točka 2. Zakona o izdavanju
i prometu vrijednosnim papirima ("Narodne novine" br. 107/95.), rješavajući
o zahtjevu Kaptol investicijsko društvo d.o.o. Zagreb, Savska 66, o odobrenju
izmjene prospekta i statuta Kaptol Proinvest prvi hrvatski otvoreni investicijski
fond, donosi

## **RJEŠENJE**

### **O ODOBRENJU IZMJENE PROSPEKTA I STATUTA OTVORENOG INVESTICIJSKOG FONDA**

1. Društvu za upravljanje investicijskim fondovima Kaptol investicijsko
društvo d.o.o. Zagreb, Savska 66, odobrava se izmjena prospekta i statuta
za Kaptol Proinvest prvi hrvatski otvoreni investicijski fond, na temelju
predočenog izmijenjenog statuta i prospekta fonda.

2. Odobrava se izmjena prospekta za Kaptol Proinvest prvi hrvatski otvoreni
investicijski fond, na temelju odredbe članka 4. Zakona o investicijskim
fondovima. Odobrava se izmjena statuta za Kaptol Proinvest prvi hrvatski
otvoreni investicijski fond, na temelju odredbe članka 3. Zakona o investicijskim
fondovima.

3. Kaptol investicijsko društvo d.o.o. Zagreb, Savska 66, kao upravljač
Kaptol Proinvest prvi hrvatski otvoreni investicijski fond, ima obvezu
objaviti izmjenu statuta i prospekta fonda u roku od sedam dana od dana
donošenja ovog rješenja u "Narodnim novinama" i jednim dnevnim novinama.

4. Ovo rješenje objavljuje se u "Narodnim novinama".

Klasa: 450-08/98-01/127
Urbroj: 567-02/98-8
Zagreb, 4. veljače 1999.

Predsjednik Komisije
**Ivica Smiljan,** v. r.

Rješenje, NN 18/1999-388
## Rješenje o odobrenju skraćenog prospekta o izdavanju dionica privatnim izdanjem za ADRIA OSIGURANJE d.d. Pula

### NN 18/1999 (19.2.1999.), Rješenje o odobrenju skraćenog prospekta o izdavanju dionica privatnim izdanjem za ADRIA OSIGURANJE d.d. Pula

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2., članka 19. stavka
2. i članka 20. stavka 1. Zakona o izdavanju i prometu vrijednosnim papirima
("Narodne novine", broj 107/95 i 142/98), Komisija za vrijednosne papire
Republike Hrvatske, temeljem zahtjeva trgovačkog društva ADRIA OSIGURANJE
d.d., Pula, Mletačka 12, za odobrenje prospekta o izdavanju dionica treće
emisije serije "3A" privatnim izdanjem, na redovnoj sjednici održanoj dne
9. veljače 1999. godine donijela je sljedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU DIONICA PRIVATNIM IZDANJEM**

1. Trgovačkom društvu ADRIA OSIGURANJE d.d., Pula, Mletačka 12, odobrava
se skraćeni prospekt o izdavanju 7.500 redovnih dionica na ime privatnim
izdanjem, serije "3A", ukupne vrijednosti 3.000.000,00 kuna, nominalne
vrijednosti 400,00 kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/98-01/143
Urbroj: 567-01/98-8
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 18/1999-389
## Rješenje o odobrenju skraćenog prospekta o izdavanju dionica privatnim izdanjem za BOŽJAKOVINU d.d. Božjakovina

### NN 18/1999 (19.2.1999.), Rješenje o odobrenju skraćenog prospekta o izdavanju dionica privatnim izdanjem za BOŽJAKOVINU d.d. Božjakovina

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2., članka 19. stavka
2. i članka 20. stavka 1. Zakona o izdavanju i prometu vrijednosnim papirima
("Narodne novine", broj 107/95 i 142/98), Komisija za vrijednosne papire
Republike Hrvatske, temeljem zahtjeva trgovačkog društva BOŽJAKOVINA d.d.
Božjakovina, Božjakovečka 6, za odobrenje skraćenog prospekta o izdavanju
dionica privatnim izdanjem, na redovnoj sjednici održanoj dne 9. veljače
1999. godine donijela je sljedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU DIONICA PRIVATNIM IZDANJEM**

1. Trgovačkom društvu BOŽJAKOVINA d.d. Božjakovina, Božjakovečka 6,
odobrava se skraćeni prospekt o izdavanju 118.630 redovnih dionica na ime
privatnim izdanjem, serije C, u ukupnom iznosu 35.589.000,00 kuna, nominalne
vrijednosti 300,00 kuna po dionici.

2. Ova odluka objavit će se u "Narodnim novinama".

Klasa: UP/I-450-08/99-01/07
Urbroj: 567-01/99-4
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 18/1999-390
## Zakon o izmjenama Zakona o državnoj agenciji za osiguranje štednih uloga i sanaciju banaka

### NN 19/1999 (25.2.1999.), Zakon o izmjenama Zakona o državnoj agenciji za osiguranje štednih uloga i sanaciju banaka

**ZASTUPNIČKI DOM HRVATSKOGA DRŽAVNOG SABORA**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA ZAKONA O DRŽAVNOJ AGENCIJI ZA OSIGURANJE ŠTEDNIH ULOGA I SANACIJU BANAKA**

Proglašavam Zakon o izmjenama Zakona o Državnoj agenciji za osiguranje
štednih uloga i sanaciju banaka, koji je donio Zastupnički dom Hrvatskoga
državnog sabora na sjednici 5. veljače 1999.

Broj: 081-99-267/1
Zagreb, 9. veljače 1999.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O IZMJENAMA ZAKONA O DRŽAVNOJ AGENCIJI ZA OSIGURANJE ŠTEDNIH ULOGA I SANACIJU BANAKA**

Članak 1.

U Zakonu o Državnoj agenciji za osiguranje štednih uloga i sanaciju
banaka ("Narodne novine", br. 44/94. i 79/98.), članak 11. mijenja se i
glasi:

"(1) Organ upravljanja Agencijom je Uprava Agencije.

(2) Upravu Agencije čine sljedeći državni dužnosnici:

- predsjednik Vlade Republike Hrvatske koji je po položaju predsjednik
Uprave Agencije,

- guverner Hrvatske narodne banke - član Uprave,

- potpredsjednik Vlade Republike Hrvatske zadužen za gospodarstvo i
ministar financija - član Uprave,

- predsjednik Odbora za financije i državni proračun Zastupničkog doma
Hrvatskoga državnog sabora koji je po položaju zamjenik predsjednika Uprave
Agencije,

- predsjednik Odbora za gospodarstvo, razvoj i obnovu Zastupničkog doma
Hrvatskoga državnog sabora - član Uprave,

- ministar gospodarstva - član Uprave,

- zamjenik guvernera Hrvatske narodne banke - član Uprave,

- jedan od viceguvernera Hrvatske narodne banke kojeg odredi guverner
Hrvatske narodne banke - član Uprave,

- pomoćnik ministra financija za bankarski, devizni sustav i sustav
osiguranja - član Uprave."

Članak 2.

Ovaj Zakon stupa na snagu osmog dana od dana objave u "Narodnim novinama".

Klasa: 450-02/94-01/04
Zagreb, 5. veljače 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Zakon, NN 19/1999-401
## Odluka o razrješenju direktora Hrvatske izvještajne novinske agencije "HIN

### NN 19/1999 (25.2.1999.), Odluka o razrješenju direktora Hrvatske izvještajne novinske agencije "HIN

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 11. stavka
1. Zakona o Hrvatskoj izvještajnoj novinskoj agenciji "HINA" ("Narodne
novine", br. 31/90.), Zastupnički dom Hrvatskoga državnog sabora na sjednici
19. veljače 1999., donio je

## **ODLUKU**

### **O RAZRJEŠENJU DIREKTORA HRVATSKE IZVJEŠTAJNE NOVINSKE AGENCIJE "HINA"**

Razrješuje se dužnosti direktora Hrvatske izvještajne novinske agencije
"HINA", na osobni zahtjev BRANKO SALAJ.

Klasa: 080-02/99-04/01
Zagreb, 19. veljače 1999.

ZASTUPNIČKI DOM

HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 19/1999-402
## Odluka o imenovanju direktora Hrvatske izvještajne novinske agencije "HINA

### NN 19/1999 (25.2.1999.), Odluka o imenovanju direktora Hrvatske izvještajne novinske agencije "HINA

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 11. stavka
1. Zakona o Hrvatskoj izvještajnoj novinskoj agenciji "HINA" ("Narodne
novine", br. 31/90.), Zastupnički dom Hrvatskoga državnog sabora na sjednici
19. veljače 1999., donio je

## **ODLUKU**

### **O IMENOVANJU DIREKTORA HRVATSKE IZVJEŠTAJNE NOVINSKE AGENCIJE "HINA"**

Za direktora Hrvatske izvještajne novinske agencije "HINA" imenuje se
dr. sc. LJUBOMIR ANTIĆ.

Klasa: 080-02/99-03/02
Zagreb, 19. veljače 1999.

ZASTUPNIČKI DOM

HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 19/1999-403
## Odluka o imenovanju zamjenika Državnog pravobranitelja Republike Hrvatske

### NN 19/1999 (25.2.1999.), Odluka o imenovanju zamjenika Državnog pravobranitelja Republike Hrvatske

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 35. stavka
2. Zakona o državnom pravobraniteljstvu ("Narodne novine", br. 75/95.),
Zastupnički dom Hrvatskoga državnog sabora na sjednici 19. veljače 1999.,
donio je

**ODLUKU**

**O IMENOVANJU ZAMJENIKA DRŽAVNOG PRAVOBRANITELJA REPUBLIKE
HRVATSKE**

I.

Za zamjenika državnog pravobranitelja Republike Hrvatske, imenuje se
JOZO JURČEVIĆ.

II.

Imenovani je dužan stupiti na dužnost u roku od 30 dana od dana imenovanja.

Klasa: 713-02/99-01/01
Zagreb, 19. veljače 1999.

ZASTUPNIČKI DOM

HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 19/1999-404
## Odluka o imenovanju zamjenice Državnog pravobranitelja Splitsko-dalmatinske županije

### NN 19/1999 (25.2.1999.), Odluka o imenovanju zamjenice Državnog pravobranitelja Splitsko-dalmatinske županije

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 35. stavka
3. Zakona o državnom pravobraniteljstvu ("Narodne novine", br. 75/95.),
Zastupnički dom Hrvatskoga državnog sabora na sjednici 19. veljače 1999.,
donio je

## **ODLUKU**

### **O IMENOVANJU ZAMJENICE DRŽAVNOG PRAVOBRANITELJA SPLITSKO-DALMATINSKE ŽUPANIJE**

I.

Za zamjenicu državnog pravobranitelja Splitsko-dalmatinske županije,
imenuje se MAJDA LISAC.

II.

Imenovana je dužna stupiti na dužnost u roku od 30 dana od dana imenovanja.

Klasa: 713-02/99-15/01
Zagreb, 19. veljače 1999.

ZASTUPNIČKI DOM

HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 19/1999-405
## Odluka o utvrđivanju plaće zamjenika tajnika Zastupničkog doma i zamjenika tajnika Županijskog doma Hrvatskoga državnog Sabora

### NN 19/1999 (25.2.1999.), Odluka o utvrđivanju plaće zamjenika tajnika Zastupničkog doma i zamjenika tajnika Županijskog doma Hrvatskoga državnog Sabora

# **ZASTUPNIČKI DOM HRVATSKOGA DRŽAVNOG SABORA**

Na temelju članka 3. stavka 2. Zakona o utvrđivanju plaće i drugih primanja
dužnosnika ("Narodne novine", br. 60/92., 75/92. i 58/93.), Zastupnički
dom Hrvatskoga državnog sabora na sjednici 19. veljače 1999., donio je

**ODLUKU**

**O UTVRĐIVANJU PLAĆE ZAMJENIKA TAJNIKA ZASTUPNIČKOG DOMA I
ZAMJENIKA TAJNIKA ŽUPANIJSKOG DOMA HRVATSKOGA DRŽAVNOG SABORA**

I.

Plaća se utvrđuje u postotku od plaće predsjednika Hrvatskoga državnog
sabora sljedećim dužnosnicima:

1. zamjenik tajnika Zastupničkog doma Hrvatskoga državnog sabora 50%

2. zamjenik tajnika Županijskog doma Hrvatskoga državnog sabora 45%.

II.

Pojedinačna rješenja o plaći dužnosnicima iz točke I. ove Odluke donosi
tijelo koje je za njihovo donošenje ovlašteno prema propisima koji su na
snazi u vrijeme stupanja na snagu ove Odluke.

III.

Stupanjem na snagu ove Odluke prestaje važiti točka 13. i 16. točke
I. i točke II. Odluke o plaćama i drugim primanjima sudaca Ustavnog suda
Republike Hrvatske i drugih dužnosnika koje imenuje i razrješuje Sabor
Republike Hrvatske ("Narodne novine", br. 11/96.).

IV.

Ova Odluka stupa na snagu danom objave u "Narodnim novinama".

Klasa: 120-02/98-01/11
Zagreb, 19. veljače 1999.

ZASTUPNIČKI DOM

HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 19/1999-406
## Uredba o određivanju granice pomorskog dobra na dijelu k.o. Donje Polje-Zablaće

### NN 19/1999 (25.2.1999.), Uredba o određivanju granice pomorskog dobra na dijelu k.o. Donje Polje-Zablaće

# **VLADA REPUBLIKE HRVATSKE**

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
18. veljače 1999. godine donijela

## **UREDBU**

### **O ODREĐIVANJU GRANICE POMORSKOG DOBRA NA DIJELU k.o. DONJE POLJE - ZABLAĆE**

Članak 1.

Ovom Uredbom određuje se granica pomorskog dobra na dijelu k.o. Donje
Polje - Zablaće, na području uvale Škar.

Članak 2.

Granica pomorskog dobra iz članka 1. ove Uredbe započinje u točki 1.,
dodirna točka kopna i mora i ide u točku 2. koja se nalazi na katastarskoj
granici između čestica zemlje 4846/1, 4845 i 4844/2. Iz točke 2. granica
prateći katastarsku granicu između čestice zemlje 4846/1 i 4845 ide kroz
točku 3. do točke 4. koja se nalazi na postojećem šumskom putu. Iz točke
4. granica prateći južnu ivicu šumskog puta ide u točku 5. (lomna točka
puta) te iz točke 5. u istom pravcu dolazi do točke 6. koja se nalazi na
udaljenosti od 8 metara paralelno s pročeljem postojećeg objekta. Iz točke
6. granica paralelno s pročeljem objekta na udaljenosti od 8 metara od
istog ide u točku 7. na ogradnom suhoizidu. Iz točke 7. granica ide u točku
8. (dodirna točka kopna i mora) gdje i završava, a sve kako je nacrtano
i označeno u grafičkom prilogu, na kopiji katastarskog plana k.o. Donje
Polje - Zablaće, broj lista plana 3 u mjerilu 1:2904, i na snimci stvarnog
stanja u mjerilu 1:1000.

Članak 3.

Grafički prilozi iz članka 2. ove Uredbe, sastavni su dio Uredbe i ne
objavljuju se u "Narodnim novinama".

Članak 4.

Na temelju ove Uredbe, nadležna tijela izvršit će potrebne radnje u
svezi evidencije pomorskog dobra.

Članak 5.

Ova Uredba stupa na snagu osmog dana od dana objave u "Narodnim novinama".

Klasa: 934-01/99-02/15
Urbroj: 5030116-99-1
Zagreb, 18. veljače 1999.

Predsjednik
**mr. Zlatko Mateša,** v. r.

Uredba, NN 19/1999-408
## Odluka o visini osnovice za mirovinsko osiguranje za nezaposlenu osobu iz članaka 31. i 33. Zakona o zapošljavanju

### NN 19/1999 (25.2.1999.), Odluka o visini osnovice za mirovinsko osiguranje za nezaposlenu osobu iz članaka 31. i 33. Zakona o zapošljavanju

# **VLADA REPUBLIKE HRVATSKE**

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98) i članka 34. stavka 2. Zakona o zapošljavanju ("Narodne
novine", broj 59/96) Vlada Republike Hrvatske je na sjednici održanoj 18.
veljače 1999. godine donijela

## **ODLUKU**

### **O VISINI OSNOVICE ZA MIROVINSKO OSIGURANJE ZA NEZAPOSLENU OSOBU IZ ČLANAKA 31. I 33. ZAKONA O ZAPOŠLJAVANJU**

I.

Osnovica za plaćanje doprinosa za mirovinsko osiguranje za nezaposlenu
osobu iz članaka 31. i 33. Zakona o zapošljavanju je iznos najniže osnovice
za plaćanje doprinosa za obvezno mirovinsko osiguranje, utvrđene posebnim
propisom Hrvatskog zavoda za mirovinsko osiguranje.

II.

Stupanjem na snagu ove Odluke prestaje važiti Odluka o visini osnovice
za obvezno zdravstveno osiguranje i mirovinsko i invalidsko osiguranje
za nezaposlenu osobu iz članka 30., 31. i 33. Zakona o zapošljavanju ("Narodne
novine", broj 73/96).

III.

Ova Odluka stupa na snagu osmog dana od dana objave u "Narodnim novinama".

Klasa: 140-01/99-01/02
Urbroj: 5030115-99-1
Zagreb, 18. veljače 1999.

Predsjednik
**mr. Zlatko Mateša,** v. r.

Odluka, NN 19/1999-409
## Odluka o dodjeli koncesije za zahvaćanje voda za potrebe javne vodoopskrbe "Vodovodu Labin" d.o.o., Lab

### NN 19/1999 (25.2.1999.), Odluka o dodjeli koncesije za zahvaćanje voda za potrebe javne vodoopskrbe "Vodovodu Labin" d.o.o., Lab

# **VLADA REPUBLIKE HRVATSKE**

Na temelju članka 145. stavka 2. točke 3. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 18. veljače 1999. godine donijela

**ODLUKU**

**O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE
"VODOVODU LABIN" d.o.o., LABIN**

I.

Vlada Republike Hrvatske (u daljnjem tekstu: Davatelj koncesije) dodjeljuje
"Vodovodu Labin" d.o.o., Labin (u daljnjem tekstu: Korisnik koncesije)
koncesiju za zahvaćanje vode za potrebe javne vodoopskrbe.

II.

Korisnik koncesije će zahvaćati vodu putem sljedećih objekata:

- izvora Sveti Anton na području Općine Sveta Nedjelja, na desnoj strani
rijeke Raše, udaljen 9 km od magistralne ceste Rijeka - Pula

- izvora Mutvica na području općine Sveta Nedjelja, na lijevoj strani
rijeke Raše neposredno uz željezničku prugu, udaljen oko 4 km od magistralne
ceste Rijeka - Pula.

Korisnik koncesije će zahvaćati vodu na pojedinim izvorištima do najviše
količine od:

- izvor Sveti Anton      250 1/s, odnosno 3.240.000 m3/god

- izvor Mutvica              80 1/s, odnosno 1.296.000 m3/god

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina počev od stupanja na snagu Ugovora o koncesiji.

IV.

Korisnik koncesije će plaćati koncesijsku naknadu u godišnjem iznosu
od 10% naknade za korištenje voda koju je dužan plaćati prema Zakonu o
financiranju vodnog gospodarstva za godinu u kojoj je sklopljen Ugovor
o koncesiji.

Dinamika plaćanja godišnje naknade za koncesiju odredit će se Ugovorom
o koncesiji.

Ugovorom o koncesiji ugovorit će se rok dospijeća koncesijske naknade
za 1997. i 1998. godinu.

V.

Državna uprava za vode i Korisnik koncesije će, u roku od 30 dana od
dana stupanja na snagu ove Odluke, sklopiti Ugovor o koncesiji kojim će
se podrobnije urediti koncesijski odnos.

Korisnik koncesije koji propusti sklopiti Ugovor o koncesiji u roku
iz prethodnog stavka, gubi istekom toga roka prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/99-01/01
Urbroj: 5030116-99-1
Zagreb, 18. veljače 1999.

Predsjednik **mr. Zlatko Mateša,** v. r.

Odluka, NN 19/1999-410
## Odluka o dodjeli koncesije Komunalnom poduzeću "Našički vodovod" p.o., Našice za zahvaćanje voda za potrebe javne vodoopskr

### NN 19/1999 (25.2.1999.), Odluka o dodjeli koncesije Komunalnom poduzeću "Našički vodovod" p.o., Našice za zahvaćanje voda za potrebe javne vodoopskr

# **VLADA REPUBLIKE HRVATSKE**

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95.), Vlada Republike Hrvatske je na sjednici
održanoj 18. veljače 1999. godine donijela

## **ODLUKU**

### **O DODJELI KONCESIJE KOMUNALNOM PODUZEĆU "NAŠIČKI VODOVOD" p.o., NAŠICE ZA ZAHVAĆANJE VODA ZA POTREBE JAVNE VODOOPSKRBE**

I.

Vlada Republike Hrvatske (u daljnjem tekstu: Davatelj koncesije) dodjeljuje
Komunalnom poduzeću "Našički vodovod" p.o., Našice, Vinogradska 3 (u daljnjem
tekstu: Korisnik koncesije) koncesiju za zahvaćanje voda za potrebe javne
vodoopskrbe.

II.

Temeljem dodijeljene koncesije Korisnik koncesije stječe pravo zahvaćanja
voda na vodnim građevinama za korištenje voda za javnu vodoopskrbu kako
slijedi:

- na crpilištu "Velimirovac" iz četiri (4) zdenca u ukupnoj količini
od Q = 160 l/s,

- iz izvorišta "Seona" sa promjenjivom izdašnošću, u količini od Q =
5-30 l/s,

- na crpilištu "Toplica" u Gornjoj Motičini u ukupnoj količini od Q
= 15 l/s,

- iz izvora "Polata" u Gornjoj Motičini u količini od Q = 3 l/s,

- iz izvora "Zmajevac" u Gornjoj Motičini u količini Q = 3 l/s,

što predstavlja ukupnu dopuštenu količinu zahvaćanja vode od Q = 211
l/s, odnosno, godišnje 1.500.000,00 m3 .

III.

Koncesija iz točke I. i II. ove Odluke dodjeljuje se Korisniku koncesije
na razdoblje od dvadeset (20) godina, počev od dana stupanja na snagu Ugovora
o koncesiji.

IV.

Korisnik koncesije dužan je plaćati godišnju koncesijsku naknadu.

Koncesijska naknada iz prethodnog stavka utvrđuje se prema količini
iskorištene vode, u visini od 10% naknade za korištenje voda, koju je Korisnik
koncesije dužan plaćati prema Zakonu o financiranju vodnog gospodarstva
za godinu u kojoj je zaključen Ugovor o koncesiji.

Dinamika plaćanja naknade za koncesiju i dospjeće koncesijske naknade
za 1997. i 1998. godinu ugovorit će se Ugovorom o koncesiji.

Naknada za koncesiju plaća se u korist državnoga proračuna Republike
Hrvatske.

V.

Državna uprava za vode i Korisnik koncesije će, u roku od 30 dana od
stupanja na snagu ove Odluke, sklopiti Ugovor o koncesiji kojim će se podrobnije
urediti koncesijski odnos.

Korisnik koncesije koji propusti sklopiti Ugovor o koncesiji u roku
iz prethodnog stavka, gubi istekom tog roka prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/99-01/03
Urbroj: 5030116-99-1
Zagreb, 18. veljače 1999.

Predsjednik **mr. Zlatko Mateša,** v. r.

Odluka, NN 19/1999-411
## Odluka o dodjeli koncesije Poduzeću za obavljanje komunalnih djelatnosti "Zaprešić" d.o.o. Zaprešić za zahvaćanje voda za potrebe javne vodoopskrb

### NN 19/1999 (25.2.1999.), Odluka o dodjeli koncesije Poduzeću za obavljanje komunalnih djelatnosti "Zaprešić" d.o.o. Zaprešić za zahvaćanje voda za potrebe javne vodoopskrb

# **VLADA REPUBLIKE HRVATSKE**

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95.), Vlada Republike Hrvatske je na sjednici
održanoj 18. veljače 1999. godine donijela

## **ODLUKU**

### **O DODJELI KONCESIJE PODUZEĆU ZA OBAVLJANJE KOMUNALNIH DJELATNOSTI "ZAPREŠIĆ" d.o.o., ZAPREŠIĆ ZA ZAHVAĆANJE VODA ZA POTREBE JAVNE VODOOPSKRBE**

I.

Vlada Republike Hrvatske (u daljnjem tekstu: Davatelj koncesije) dodjeljuje
Poduzeću za obavljanje komunalnih djelatnosti "Zaprešić", d.o.o., Zaprešić,
Ulica P. Lončara 2 (u daljnjem tekstu: Korisnik koncesije) koncesiju za
zahvaćanje voda za potrebe javne vodoopskrbe.

II.

Temeljem dodijeljene koncesije Korisnik koncesije stječe pravo zahvaćanja
voda na vodnim građevinama za zahvaćanje voda za javnu vodoopskrbu na vodocrpilištu
"Šibice", smještenom na katastarskim česticama 972/1, 973, 976 k.o. Brdovec,
iz postojećih pet (5) bunara kako slijedi:

- iz bunara B-0, u količini do Q = 50 l/s,

- iz bunara B-1, B-2, B-3, B-4 u količini do 100 l/s iz svakog pojedinog
bunara, odnosno do 400 l/s ukupno iz sva četiri (4) bunara, što predstavlja
ukupnu dopuštenu količinu zahvaćanja vode od Q = 450 l/s, odnosno, godišnje
9,700.000,00 m3.

III.

Koncesija iz točke I. i II. ove Odluke dodjeljuje se Korisniku koncesije
na razdoblje od dvadeset (20) godina, počev od dana stupanja na snagu Ugovora
o koncesiji.

IV.

Korisnik koncesije dužan je plaćati godišnju koncesijsku naknadu.

Koncesijska naknada iz prethodnog stavka utvrđuje se prema količini
iskorištene vode, u visini od 10% naknade za korištenje voda, koju je Korisnik
koncesije dužan plaćati prema Zakonu o financiranju vodnog gospodarstva
za godinu u kojoj je zaključen Ugovor o koncesiji.

Dinamika plaćanja naknade za koncesiju i dospijeće koncesijske naknade
za 1997. i 1998. godinu ugovorit će se Ugovorom o koncesiji.

Naknada za koncesiju plaća se u korist državnoga proračuna Republike
Hrvatske.

V.

Državna uprava za vode i Korisnik koncesije će, u roku od 30 dasna od
stupanja na snagu ove Odluke, sklopiti Ugovor o koncesiji kojim će se podrobnije
urediti koncesijski odnos.

Korisnik koncesije koji propusti sklopiti Ugovor o koncesiji u roku
iz prethodnog stavka, gubi istekom tog roka prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/99-01/02
Urbroj: 5030116-99-1
Zagreb, 18. veljače 1999.

Predsjednik
**mr. Zlatko Mateša,** v. r.

Odluka, NN 19/1999-412
## Naredba o obveznom isticanju oznake o početku i završetku radnog vremena zdravstvenih ustanova i privatnih zdravstvenih djelatnika

### NN 19/1999 (25.2.1999.), Naredba o obveznom isticanju oznake o početku i završetku radnog vremena zdravstvenih ustanova i privatnih zdravstvenih djelatnika

# **MINISTARSTVO ZDRAVSTVA**

Na temelju članka 103. stavka 8. Zakona o zdravstvenoj zaštiti ("Narodne
novine", broj 75/93, 11/94, 55/96, 1/97 - pročišćeni tekst) te članka 13.
stavka 1. Pravilnika o radnom vremenu u zdravstvenim ustanovama ("Narodne
novine" 38/97) ministar zdravstva donosi

## **NAREDBU**

### **O OBVEZNOM ISTICANJU OZNAKE O POČETKU I ZAVRŠETKU RADNOG VREMENA ZDRAVSTVENIH USTANOVA I PRIVATNIH ZDRAVSTVENIH DJELATNIKA**

I.

Zdravstvene ustanove u državnom odnosno županijskom vlasništvu te zdravstvene
ustanove u privatnom vlasništvu obvezne su na građevini u kojoj se nalaze
prostorije za obavljanje djelatnosti istaći oznaku o početku i završetku
radnog vremena.

II.

Privatni zdravstveni djelatnici obvezni su na građevini u kojoj se nalaze
prostorije za obavljanje privatne prakse te na ulaznim vratima ordinacije
istaći oznaku o početku i završetku radnog vremena sukladno rješenju ministra
zdravstva o odobrenju rada u privatnoj praksi.

Odredba stavka 1. ovog članka odnosi se i na zdravstvene djelatnike
kojima je odobren rad u privatnoj praksi na temelju Pravilnika o uvjetima
za davanje u zakup zdravstvenih ustanova primarne zdravstvene zaštite i
lječilišta ("Narodne novine", broj 6/96, 29/97 i 1/98).

III.

Ova Naredba stupa na snagu osmoga dana od dana objave u "Narodnim novinama".

Klasa: 023-01/99-01/0002
Urbroj: 534-02-30-99-0001
Zagreb, 18. veljače 1999.

Ministar **prof. dr. sc. Željko Reiner,** v. r.

Naredba, NN 19/1999-416
## Rješenje o dopuni Rješenja o određivanju zdravstvenih ustanova za obavljanje poslova provjere opće zdravstvene te posebne duševne i tjelesne sposobnosti zaštitara, privatnih detektiva i zaposlenika za

### NN 19/1999 (25.2.1999.), Rješenje o dopuni Rješenja o određivanju zdravstvenih ustanova za obavljanje poslova provjere opće zdravstvene te posebne duševne i tjelesne sposobnosti zaštitara, privatnih detektiva i zaposlenika za

# **MINISTARSTVO ZDRAVSTVA**

Na temelju članka 84. stavka 2. Zakona o zaštiti osoba i imovine ("Narodne
novine", broj 83/96) ministar zdravstva donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE POSLOVA PROVJERE OPĆE ZDRAVSTVENE TE POSEBNE DUŠEVNE I TJELESNE SPOSOBNOSTI ZAŠTITARA, PRIVATNIH DETEKTIVA I ZAPOSLENIKA ZAŠTITARSKIH SLUŽBI TE OPĆE ZDRAVSTVENE SPOSOBNOSTI OSNIVAČA I ČLANOVA TRGOVAČKIH DRUŠTAVA**

Članak 1.

U članku 1. Rješenja o određivanju zdravstvenih ustanova za obavljanje
poslova provjere opće zdravstvene te posebne duševne i tjelesne sposobnosti
zaštitara, privatnih detektiva i zaposlenika zaštitarskih službi te opće
zdravstvene sposobnosti osnivača i članova trgovačkih društava ("Narodne
novine", broj 13/97, 26/97), iza točke 8. dodaju se točke 9. - 16. koje
glase:

"9. Dom zdravlja Sisak

10. Dom zdravlja Slavonski Brod

11. Dom zdravlja Zadar

12. Dom zdravlja Varaždin

13. Dom zdravlja Vinkovci

14. Dom zdravlja Šibenik

15. Dom zdravlja Bjelovar

16. Zavod za prometnu medicinu i psihologiju prometa, Zagreb

17. Dom zdravlja Brodosplit"

Članak 2.

Ovo rješenje stupa na snagu danom objave u "Narodnim novinama".

Klasa: 011-01/97-01/20
Urbroj: 534-02-03-99-05
Zagreb, 15. veljače 1999.

Ministar **prof. dr. sc. Željko Reiner,** v. r.

Rješenje, NN 19/1999-417
## Pravilnik o izmjenama i dopunama Pravilnika o ustroju i načinu rada matičnih povjerenstava

### NN 19/1999 (25.2.1999.), Pravilnik o izmjenama i dopunama Pravilnika o ustroju i načinu rada matičnih povjerenstava

# **MINISTARSTVO ZNANOSTI I TEHNOLOGIJE**

Na temelju članka 99. stavka 6. Zakona o visokim učilištima ("Narodne
novine" broj 59/96 - pročišćeni tekst), ministar znanosti i tehnologije
donosi

## **PRAVILNIK**

### **O IZMJENAMA I DOPUNAMA PRAVILNIKA O USTROJU I NAČINU RADA MATIČNIH POVJERENSTAVA**

Članak 1.

U članku 3. Pravilnika o ustroju i načinu rada matičnih povjerenstava
("Narodne novine" broj 38/97), stavku 1. iza riječi "područjima" stavlja
se dvotočka a deset sljednih riječi i dvotočka se brišu, a u podrecima
svih redaka, zagrade i sadržaj u njima se brišu a članku dodaje novi, drugi
stavak koji glasi:

"Sva matična povjerenstva u pravilu imaju sedam članova. Točan broj
članova svakog matičnog povjerenstva utvrđuje se u odluci o imenovanju."

Članak 2.

Iza članka 3. dodaje se novi članak 3.a koji glasi:

"Članom matičnog povjerenstva može biti samo nastavnik visokog učilišta
u znanstveno nastavnom zvanju redovitog profesora.

Članom matičnog povjerenstva ne može biti rektor, prorektor i dekan
visokog učilišta, čelnik znanstvenoistraživačke pravne osobe, predsjednik
i član Nacionalnog vijeća za visoku naobrazbu, predsjednik i član Nacionalnog
znanstvenog vijeća, član Znanstvenog vijeća Ministarstva znanosti i tehnologije,
član znanstvenog područnog vijeća i državni dužnosnik prema Zakonu o obvezama
i pravima državnih dužnosnika (NN 101/98 i 135/98)."

Članak 3.

U članku 4. stavku 3. iza 4. retka dodaju se novi koji glase:

" - prestane mu status ili zvanje iz članka 3.a stavka 1.

- nastupi na dužnost iz članka 3a stavka 2.".

Članak 4.

U članku 14. stavak 2. se briše.

Članak 5.

Ovaj Pravilnik stupa na snagu danom objave u "Narodnim novinama".

Klasa: 640-03/97-02/153
Urbroj: 533-01-99-2
Zagreb, 11. veljače 1999.

Zamjenik ministra
**prof. dr. sc. Nikola Ružinski,** v. r.

Pravilnik, NN 19/1999-418
## Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat i za izvanrednog i opunomoćenog veleposlanika Republike Hrvatske u Republici Sudan, sa sjedištem u Kairu

### NN 20/1999 (26.2.1999.), Odluka o postavljenju dr. Drage Štambuka izvanrednog i opunomoćenog veleposlanika Republike Hrvatske u Arapskoj Republici Egipat i za izvanrednog i opunomoćenog veleposlanika Republike Hrvatske u Republici Sudan, sa sjedištem u Kairu

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine", broj 48/96.), donosim

## **ODLUKU**

kojom postavljam dr. DRAGU ŠTAMBUKA izvanrednog i opunomoćenog veleposlanika
Republike Hrvatske u Arapskoj Republici Egipat, i za izvanrednog i opunomoćenog
veleposlanika Republike Hrvatske u Republici Sudan, sa sjedištem u Kairu.

Ova Odluka stupa na snagu danom donošenja.

Broj: 081-99-335/1
Zagreb, 16. veljače 1999.

Predsjednik
Republike Hrvatske **dr. Franjo Tuđman,** v. r.

Odluka, NN 20/1999-425
## Odluka o imenovanju dr. Mije Karagića za počasnog konzula Republike Hrvatske u Republici Mađarskoj

### NN 20/1999 (26.2.1999.), Odluka o imenovanju dr. Mije Karagića za počasnog konzula Republike Hrvatske u Republici Mađarskoj

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine", broj 48/96.), donosim

## **ODLUKU**

kojom se imenuje dr. MIJO KARAGIĆ za počasnog konzula Republike Hrvatske
u Republici Mađarskoj, sa sjedištem u Nagykanizsi i konzularnim područjem
koje obuhvaća županije Zala megye (Zaladsku) i Vas megye (Željeznu).

Broj: 081-99-271/1
Zagreb, 9. veljače 1999.

Predsjednik
Republike Hrvatske **dr. Franjo Tuđman,** v. r.

Odluka, NN 20/1999-426
## Odluka o izmjeni Odluke o osnivanju Misije Republike Hrvatske pri Organizaciji Ujedinjenih naroda, New York

### NN 20/1999 (26.2.1999.), Odluka o izmjeni Odluke o osnivanju Misije Republike Hrvatske pri Organizaciji Ujedinjenih naroda, New York

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine", broj 48/96), donosim

## **ODLUKU**

### **O IZMJENI ODLUKE O OSNIVANJU MISIJE REPUBLIKE HRVATSKE PRI ORGANIZACIJI UJEDINJENIH NARODA, NEW YORK**

Odluka o osnivanju Misije Republike Hrvatske pri Organizaciji Ujedinjenih
naroda, New York, broj PA12-48/1-92, od 23. svibnja 1992. godine, mijenja
se u točki 1. i glasi:

1. "Osniva se Stalna misija Republike Hrvatske pri Ujedinjenim narodima,
New York."

Ova Odluka stupa na snagu danom donošenja.

Broj: 081-99-317/1
Zagreb, 16. veljače 1999.

Predsjednik
Republike Hrvatske **dr. Franjo Tuđman,** v. r.

Odluka, NN 20/1999-427
## Odluka o osnivanju Konzulata Republike Hrvatske u Republici Mađarskoj sa sjedištem u Nagykanizsi

### NN 20/1999 (26.2.1999.), Odluka o osnivanju Konzulata Republike Hrvatske u Republici Mađarskoj sa sjedištem u Nagykanizsi

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima ("Narodne novine", broj 48/96.), donosim

## **ODLUKU**

### **O OSNIVANJU KONZULATA REPUBLIKE HRVATSKE U REPUBLICI MAĐARSKOJ, SA SJEDIŠTEM U NAGYKANIZSI**

Osniva se Konzulat Republike Hrvatske u Republici Mađarskoj, sa sjedištem
u Nagykanizsi i konzularnim područjem koje obuhvaća županije Zala megye
(Zaladsku) i Vas megye (Željeznu).

Ova Odluka stupa na snagu danom donošenja.

Broj: 081-99-270/1
Zagreb, 9. veljače 1999.

Predsjednik
Republike Hrvatske **dr. Franjo Tuđman,** v. r.

Odluka, NN 20/1999-428
## Odluka o razrješenju ministra uprave

### NN 20/1999 (26.2.1999.), Odluka o razrješenju ministra uprave

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O RAZRJEŠENJU MINISTRA UPRAVE**

MARIJAN RAMUŠĆAK razrješuje se dužnosti ministra uprave, radi odlaska
na novu dužnost.

Ova Odluka stupa na snagu danom donošenja.

Broj: 081-99-318/1
Zagreb, 17. veljače 1999.

Predsjednik
Republike Hrvatske **dr. Franjo Tuđman,** v. r.

Odluka, NN 20/1999-429
## Odluka o imenovanju i razrješenju ministra poljoprivrede i šumarstva

### NN 20/1999 (26.2.1999.), Odluka o imenovanju i razrješenju ministra poljoprivrede i šumarstva

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU I RAZRJEŠENJU MINISTRA POLJOPRIVREDE I ŠUMARSTVA**

mr. IVAN ĐURKIĆ, imenuje se ministrom poljoprivrede i šumarstva, do
sada na dužnosti zamjenika ministra poljoprivrede i šumarstva.

mr. ZLATKO DOMINIKOVIĆ, razrješuje se dužnosti ministra poljoprivrede
i šumarstva, na osobni zahtjev.

Ova Odluka stupa na snagu danom donošenja.

Broj: 081-99-389/1
Zagreb, 22. veljače 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 20/1999-430
## Odluka o imenovanju ministrice znanosti i tehnologije

### NN 20/1999 (26.2.1999.), Odluka o imenovanju ministrice znanosti i tehnologije

# PREDSJEDNIK REPUBLIKE HRVATSKE

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU MINISTRICE ZNANOSTI I TEHNOLOGIJE**

dr. MILENA ŽIC FUCHS, imenuje se ministricom znanosti i tehnologije.

Ova Odluka stupa na snagu danom donošenja.

Broj: 081-99-390/1
Zagreb, 22. veljače 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 20/1999-431
## Odluka o odlikovanju Špire Guberine Redom hrvatskog pletera

### NN 20/1999 (26.2.1999.), Odluka o odlikovanju Špire Guberine Redom hrvatskog pletera

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se istaknuti dramski umjetnik

### **Špiro Guberina**

*odlikuje*

u prigodi 40. obljetnice umjetničkog rada

### **REDOM HRVATSKOG PLETERA**

Broj: 01-051-99-16-1/1
Zagreb, 12. veljače 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 20/1999-432
## Odluka o dodjeli Povelje Republike Hrvatske Hrvatskom liječničkom zboru

### NN 20/1999 (26.2.1999.), Odluka o dodjeli Povelje Republike Hrvatske Hrvatskom liječničkom zboru

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se

### **POVELJA REPUBLIKE HRVATSKE**

dodjeljuje

### **HRVATSKOM LIJEČNIČKOM ZBORU**

u prigodi 125. obljetnice utemeljenja.

Broj: 01-051-99-19-1/2-2
Zagreb, 11. veljače 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 20/1999-433
## Pravilnik o izmjeni Pravilnika o uvjetima za potvrđene mjeriteljske laboratorije za ispitivanje i ovjeravanje mjerila mase

### NN 20/1999 (26.2.1999.), Pravilnik o izmjeni Pravilnika o uvjetima za potvrđene mjeriteljske laboratorije za ispitivanje i ovjeravanje mjerila mase

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 14. Zakona o mjeriteljskoj djelatnosti ("Narodne novine,
br. 11/94) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENI PRAVILNIKA O UVJETIMA ZA POTVRĐENE MJERITELJSKE LABORATORIJE ZA ISPITIVANJE I OVJERAVANJE MJERILA MASE**

Članak 1.

U Pravilniku o uvjetima za potvrđene mjeriteljske laboratorije za ispitivanje
i ovjeravanje mjerila mase ("Narodne novine", broj 56/98) članak 12. mijenja
se i glasi:

"Pomoćna mjerna oprema iz članka 11. točke 8., 9. i 10. ovog pravilnika
mora udovoljavati mjeriteljskim zahtjevima za tu vrstu mjerila i mora imati
dokaz o sljedivosti mjerila."

Članak 2.

Ovaj pravilnik stupa na snagu osmoga dana od dana objavljivanja u "Narodnim
novinama".

Klasa: 011-02/97-03/13
Urbroj: 558-03/09-99-1
Zagreb, 15. veljače 1999.

Ravnatelj
Državnog zavoda za normizaciju
i mjeriteljstvo **dr. sci. Jakša Topić, dipl. ing.,** v. r.

Pravilnik, NN 20/1999-434
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Ivici Božanu iz Omiša

### NN 20/1999 (26.2.1999.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Ivici Božanu iz Omiša

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine 56/97", dalje: Pravilnik), Komisija za vrijednosne papire
Republike Hrvatske (dalje: Komisija); temeljem zahtjeva Ivice Božana iz
Omiša, Vrlića 8, JMBG: 1112971382828, podnesenog dana 21. siječnja 1999.
godine, za produljenje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj 9. veljače 1999.
godine, donijela je sljedeće

## **RJEŠENJE**

1. Ivici Božanu iz Omiša, Vrlića 8, JMBG: 1112971382828, produljuje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola se produljuje na rok od 1 godine, do zaključno 9. veljače
2000. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 45 (četrdesetpet), s danom upisa
9. veljače 1999. godine.

4. Ovo rješenje objavljuje se u "Narodnim novinama".

Klasa: UP/I 450-08/99-01/10
Urbroj: 567-03/99-2
Zagreb, 9. veljače 1999.

Predsjednik Komisije **Ivica Smiljan,** v. r.

Rješenje, NN 20/1999-435
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Hrvoju Šokčeviću iz Bošnjaka

### NN 20/1999 (26.2.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Hrvoju Šokčeviću iz Bošnjaka

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija); temeljem zahtjeva Hrvoja Šokčevića iz Bošnjaka,
Strossmayerova 25, JMBG: 1103969303539, podnesenog dana 16. prosinca 1998.
godine, za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 9. veljače
1999. godine, donijela je sljedeće

## **RJEŠENJE**

1. Hrvoju Šokčeviću iz Bošnjaka, Strossmayerova 25, JMBG: 1103969303539
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 9. veljače 2000. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 93 (devedesettri), s danom upisa
9. veljače 1999. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/141
Urbroj: 567-03/99-2
Zagreb, 9. veljače 1999.

Predsjednik Komisije **Ivica Smiljan,** v. r.

Rješenje, NN 20/1999-436
## Rješenje o izdavanju dozvole za obavljanje poslova s vrijednosnim papirima Trgovačkom društvu HITA VRIJEDNOSNICE d.d. Zagreb

### NN 20/1999 (26.2.1999.), Rješenje o izdavanju dozvole za obavljanje poslova s vrijednosnim papirima Trgovačkom društvu HITA VRIJEDNOSNICE d.d. Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva HITA VRIJEDNOSNICE d.d. za poslovanje vrijednosnim papirima,
Zagreb, Medpotoki 2 (dalje: Društvo), podnesenog dana 1. srpnja 1996. godine,
kojim se traži izdavanje dozvole za obavljanje poslova s vrijednosnim papirima
iz članka 26. stavak 1. toč. 1., 7. i 8. Zakona, na sjednici održanoj 9.
veljače 1999. godine, donijela je sljedeće

## **RJEŠENJE**

1. Trgovačkom društvu HITA VRIJEDNOSNICE d.d. za poslovanje vrijednosnim
papirima, Zagreb, Medpotoki 2, izdaje se dozvola za obavljanje poslova
s vrijednosnim papirima iz članka 26. stavak 1. toč. 1., 7. i 8. Zakona
i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun)*

*2. investicijsko savjetovanje*

*3. poslovi transfernog agenta*

2. Dozvola za obavljanje poslova vrijednosnim papirima iz članka 26.
stavak 1. toč. 1. i 8. Zakona, vrijedi od dana izdavanja, a izdaje se na
neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 7. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne s izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 54 (pedesetčetiri), s danom upisa
9. veljače 1999. godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/59
Urbroj: 567-03/99-10
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 20/1999-437
## Rješenje o odobrenju osnivanja i upravljanja privatizacijskim investicijskim fondom Epic-invest d.o.o. Zagreb

### NN 20/1999 (26.2.1999.), Rješenje o odobrenju osnivanja i upravljanja privatizacijskim investicijskim fondom Epic-invest d.o.o. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 19. Zakona o privatizacijskim investicijskim fondovima ("Narodne
novine" br. 109/97), i članka 50. Zakona o investicijskim fondovima rješavajući
o zahtjevu društva za upravljanje investicijskim fondovima ("Narodne novine"
br. 107/95) Epic-invest d.o.o. Zagreb, Alexandera von Humboldta 4b, o odobrenju
osnivanja i upravljanja privatizacijskim investicijskim fondom Dom-fond
obiteljskog i poslovnog ulaganja d.d. Zagreb, Bogovićeva 1b, donosi

## **RJEŠENJE**

### **O ODOBRENJU OSNIVANJA I UPRAVLJANJA PRIVATIZACIJSKIM INVESTICIJSKIM FONDOM**

1. Društvu za upravljanje investicijskim fondovima Epic-invest d.o.o.
Zagreb, Alexandera von Humboldta 4b, odobrava se osnivanje i upravljanje
privatizacijskim investicijskim fondom Dom-fond obiteljskog i poslovnog
ulaganja d.d. Zagreb, Bogovićeva 1b.

2. Odobrava se izbor depozitne banke Raiffeisenbank Austria d.d. Zagreb,
Petrinjska 59, temeljem ugovora sklopljenog između društva za upravljanje
investicijskim fondovima Epic-invest d.o.o. Zagreb, Alexandera von Humboldta
4b i Raiffeisenbank Austria d.d. Zagreb, Petrinjska 59.

3. Društvo za upravljanje investicijskim fondovima Epic-invest d.o.o.
Zagreb, Alexandera von Humboldta 4b, kao društvo za upravljanje privatizacijskim
investicijskim fondom Dom-fond obiteljskog i poslovnog ulaganja d.d. Zagreb,
Bogovićeva 1b, obvezno je u "Narodnim novinama" i jednim dnevnim novinama
objaviti statut i izvješće o osnivanju, u roku od sedam dana od dana dostave
ovog rješenja.

4. Ovo rješenje objavljuje se u "Narodnim novinama".

Klasa: UP/I-450-08/98-01/131
Urbroj: 567-02/99-7
Zagreb, 18. veljače 1999.

Predsjednik Komisije
**Ivica Smiljan,** v. r.

Rješenje, NN 20/1999-438
## Rješenje o odobrenju osnivanja i upravljanja privatizacijskim investicijskim fondom Expandia invest d.o.o. Zagreb

### NN 20/1999 (26.2.1999.), Rješenje o odobrenju osnivanja i upravljanja privatizacijskim investicijskim fondom Expandia invest d.o.o. Zagreb

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske na temelju odredbi
članka 19. Zakona o privatizacijskim investicijskim fondovima ("Narodne
novine" br. 109/97) i članka 50. Zakona o investicijskim fondovima ("Narodne
novine" br. 107/95), rješavajući o zahtjevu društva za upravljanje investicijskim
fondovima Expandia invest d.o.o. Zagreb, Savska cesta 41/3, o odobrenju
osnivanja i upravljanja privatizacijskim investicijskim fondom Expandia
fond d.d. Zagreb, Savska cesta 41/3 donosi

## **RJEŠENJE**

### **O ODOBRENJU OSNIVANJA I UPRAVLJANJA PRIVATIZACIJSKIM INVESTICIJSKIM FONDOM**

1. Društvu za upravljanje investicijskim fondovima Expandia invest d.o.o.
Zagreb, Savska cesta 41/3, odobrava se osnivanje i upravljanje privatizacijskim
investicijskim fondom Expandia fond d.d. Zagreb, Savska cesta 41/3.

2. Odobrava se izbor depozitne banke Bank Austria Creditanstalt Croatia
d.d. Zagreb, Jurišićeva 2, temeljem ugovora sklopljenog između društva
za upravljanje investicijskim fondovima Expandia invest d.o.o. Zagreb,
Savska cesta 41/3 i Bank Austria Creditanstalt Croatia d.d. Zagreb, Jurišićeva
2.

3. Društvo za upravljanje investicijskim fondovima Expandia invest d.o.o.
Zagreb, Savska cesta 41/3, kao društvo za upravljanje privatizacijskim
investicijskim fondom Expandia fond d.d. Zagreb, Savska cesta 41/3, obvezno
je u "Narodnim novinama" i jednim dnevnim novinama objaviti statut i izvješće
o osnivanju, u roku od sedam dana od dana dostave ovog rješenja.

4. Ovo rješenje objavljuje se u "Narodnim novinama".

Klasa: UP/I-450-08/98-01/135
Urbroj: 567-02/99-8
Zagreb, 18. veljače 1999.

Predsjednik Komisije
**Ivica Smiljan,** v. r.

Rješenje, NN 20/1999-439